Referat af møde i Lokal Trepart Vidå-Kruså

Erik Uldall Hansen, Aabenraa Kommune		Jørgen Smed, Haderslev Kommune (suppleant)
Hanne Pedersen, Haderslev Kommune		Lars-Erik Skydsbjerg, Tønder Kommune	
Inge Gillesberg, Naturstyrelsen			Christa Jørgensen, DN		
Søren Jensen, DN			Michael Schmidt-Michelsen, Spiras
Susanne Blegvad Posselt, Sønderborg Kommune	Niels Iwang, Sønderjysk Familielandbrug (suppleant)
Tine Fricke, Aabenraa Kommune		Nanna Werdelin Ravn, sekretær

Fraværende: Mads Skau, Haderslev Kommune, Tina Callesen, Sønderborg Kommune, Morten Gaarde Gad, Tønder Kommune, Claus Bruun Jørgensen, Aabenraa Kommune, Anders Sørensen, Sønderjysk Familielandbrug

Dagsorden:
15:00-15:05	Velkomst v. Erik Uldall Hansen
	
15:05-15:15	Status for omlægningsarbejdet og generel information fra sekretariatet 
Sekretariatet gav en status for omlægningsarbejdet og fortalte om ministeriets navneændring fra Ministeriet for Grøn Trepart til Ministeriet for Natur og Dyrevelfærd, samt præsentation af den nye minister, Christian Rabjerg Madsen (S).  
Den grønne trepartsaftale som vi kender den gælder fortsat og opgaven fortsætter. Miljøministeriet vil snarest fremlægge fremlagt en natur- og biodiversitetslov, som blandt andet vil byde på 30 pct. beskyttet natur, hvoraf de 10 pct. skal være stærkt beskyttet. 
Tidsplanen for den nye kvælstofmodel fastholdes og træder i kræft ved indgangen til 2027. Den overordnede tidsplan er uændret og de foreløbige udledningsgrænser vil blive offentliggjort inden sommerferien. Landbrugere kan i slutningen af september tilgå styrelsens planlægningsværktøj og endelige udledningsgrænser samt kompensationssatser. 
Den nye tilskudsordning for vådområder og lavbund (VLP) forventes åbnet til september. 
Der blev fremlagt et par grafer for status i hele oplandet til Vesterhavet syd (Vadehavet og Vidå-Kruså), hvilket er hvad der kan hives ud af MARS lige nu. Det forventes at der pr. 1. september kommer et analyseværktøj, som vil kunne benyttes til et mere detaljeret projektoverblik. Treparten afventer dette. 
15. juni fonden har afsat penge til projekter med natur i fokus. Se slides for detaljer. 
Der blev yderligere drøftet følgende: 
· Den politiske opbakning i kommunerne og herunder økonomisk støtte til området
· Vigtigheden af at kommunikere fremdrift og fortælle de gode historier
· Udfordringer med økonomi og tilskudsordninger
· Jordopkøb og hvordan man kan få det til at fungere bedre, så jord bliver opkøbt de rigtige steder. Kan man styre arealopkøb?
· Snak om omlægningsarbejdet og sammenhængen med kommuneplaner.
15:15-15:45	Bordrunde – Hvordan går det?
Naturstyrelsen: Arbejder videre med klima-lavbundsprojekter. Samarbejdet med kommunerne fungerer rigtig godt. Der bliver afklaret, hvem der tager hvilke projekter. Projekterne befinder sig i forskellige faser: nogle skal til at starte op, andre i miljøvurdering, men fælles for dem er, at der er fremdrift. Alle kontorpladser er optaget. 
Landbrug og Fødevarer: Michael fortalte om at der havde været møde i Tønder og at Spiras trepartsgruppe mødes igen den 17. juni. På et onlinemøde blev det drøftet at sprøjteforbuddet er på vej, men ingen ved noget endnu – ingen ved hvordan det kommer til at blive implementeret. Der er derfor en usikkerhed blandt landmændene. Mange står i en situation, hvor de ikke ved hvad de skal forvente. Niels tilføjer at Grøn Trepart har påvirket jordpriserne og understreger at lodsejerne har en økonomi der skal hænge sammen.
Haderslev Kommune: Lige nu er fokus på vådområder og fast-track projekter. Der er gang i ca. 2500 ha på tværs af Haderslev. Tre fast track pilotprojekter forventes igangsat i år. Kommunen har delt status på sociale medier for at synliggøre fremdriften. Der planlægges afholdt et lodsejermøde i efteråret vedr. fasttrack-projekter.
Tønder Kommune: Arbejder med 34 projekter. Lodsejerdialog på 8 projekter, som kan søges forundersøgelse på når der åbnes op for ansøgninger. Der påtænkes samlet udbud på de 8 projekter. 
Danmarks Naturfredningsforening: DN er åbne for dialog, når projekter rammer ind i §3 problematikker og ønsker at bidrage konstruktivt her. 
Sønderborg Kommune: Sønderborg har ansat to nye medarbejdere for at håndtere det stigende pres. Fokus er fortsat på de projekter, der allerede er planlagt og arbejdet følger planen. 
Aabenraa Kommune: Aabenraa screener projekter grundigt, før der søges forundersøgelse. 8 projekter er opgivet pga. lodsejermodstand, §3 udfordringer eller andre tekniske udfordringer. Der screenes aktuelt 9 nye projekter. Kommunen forsøger at indhente tilbud fra rådgiver, men rådgiverbranchen er presset og flere har først ledig kapacitet i 2027, hvilket skaber en flaskehals. 

15:45-16:00	Kort gennemgang af DHI’s analyseresultater for vekslen mellem de fire dyb
Sekretariatet præsenterede kort resultatet af DHI’s analyser, som viser at der er en vekslen mellem dybene og at overskud af kvælstof i fx Listerdyb vil kunne hjælpe som reduktion i Knudedyb, hvor der er et stort indsatsbehov. Her svarer 7 tons kvælstof i Listerdyb til en reduktion på 1 tons kvælstofreduktion i Knudedyb. Treparten var indstillet på, at overskydende kvælstof kan bruges til at støtte Knudedyb, så længe det ikke skal bruges i Listerdyb – Skulle der på sigt komme et kvælstofindsatskrav i Listerdyb, skal det naturligvis bruges der. 
Sekretariatet sender analyseresultaterne, DHI’s slides og Kystvandrådets brev til ministeriet ud sammen med referatet.

16:00-16:45	Åben snak om barrierer 
	Der blev peget på flere gennemgående udfordringer:
· Krav om færdigt tilsagn før opstart forsinker projekter og udfordrer lodsejeres tålmodighed
· Ønske om større risikovillighed i systemet – fx ift. jordopkøb. 
· Manglende sammenhæng mellem lovgivning, kvælstofregler, skovrejsning og løbende nye hensyn skaber benspænd. 
· Behov for bedre mulighed for opkøb af arealer der grænser op til projekter. 
· Behov for bedre muligheder for inddragelse af ekstra arealer i projekter, f.eks. mhp. naturforbedringer, uden at omkostningseffektiviteten nedsættes
· Lodsejeres manglende tiltro til, at det er risikofrit at acceptere en forundersøgelse	

16:45-16:55	Næste møde – 8. september 2026
Sekretariatet undersøger MARS opdatering og taler med DN om oplæg om biodiversitet.

16:55-17:00	Eventuelt
	I Aabenraa ønskes det at oprette et §17 stk. 4-udvalg
Der blev spurgt til drift og naturpleje efter projektafslutning. 
